24PES-522

EH Bildu Nafarroa talde parlamentarioko foru parlamentari Mikel Zabaleta Aramendiak, Legebiltzarreko Erregelamenduan ezartzen denaren babesean, honako galdera hauek egiten dizkio Nafarroako Gobernuko Etxebizitzako, Gazteriako eta Migrazio Politiketako Departamentuari, idatziz erantzun ditzan:

Aurtengo apirilean, Begoña Alfaro kontseilariak iragarri zuen sozietate publiko-pribatu berri bat sortuko zela, kapital mistoko enpresa bat, Nafarroako Foru Komunitatean alokairu eskuragarriko etxebizitzak sustatzeko.

Abuztuan, parlamentari naizen aldetik honako galdera idatzi hau aurkeztu nion Etxebizitzako, Gazteriako eta Migrazio Politiketako Departamentuari: Zein egoeratan dago sozietate publiko-pribatu hori sortzeko prozesua eta zer aurreikuspen ditu Nafarroako Gobernuak horri buruz, denborari eta prozedurari dagokienez? Departamentuak honako hau zioen erregistroan irailaren azken egunetan sartu zen erantzunean:

"Nasuvinsa eta NEKP batera ari dira lanean bazkide pribatu bat hautatzearekin lotutako askotariko alderdiak aztertu eta zehazteko, alokairuko etxebizitza babestua eraikiko eta kudeatuko duen enpresa misto bat sortzeko. Prozesu horren barnean daude sektore pribatuarekin aldez aurretik informazioa trukatzeko ekintzak, bai eskualde mailan bai maila nazionalean. Ildo horretatik, jakinarazten da gaur egun aurretiazko plangintzako prozesu batean gaudela, eta aukera emanen duela epe laburrean lortu nahi den helburua garatzen eta betetzen dela bermatzeko".

Hori dela-eta, honako galdera hauek egiten ditut, idatziz erantzun dakien:

* Zertan da departamentuak aipatzen duen aurretiazko plangintza?
* Zertan aurreratu da irailaren amaiera aldetik gaur arte Nafarroan alokairuko etxebizitza babestua eraiki eta kudeatzeko enpresa misto bat eratzeko helburua lortzeari dagokionez?
* Nafarroako Gobernuak zer aurreikuspen darabil gogoan denbora- nahiz prozedura-garapenari dagokionez?

Iruñean, 2024ko abenduaren 6an

Foru parlamentaria: Mikel Zabaleta Aramendia